Acțiune de salvare de 12 ore pe munte. Turiști blocați în Piatra Craiului după ce s-au desprins de grup
Trei persoane au fost salvate la limită din munții Piatra Craiului. Salvamontiștii și jandarmii montani din Argeș au intervenit mai bine de 12 ore, cu mai multe echipaje, pentru salvarea celor care s-au desprins de grupul cu care erau. Turiștii, care nu aveau echipament și pregătire, au ajuns într-o zonă extrem de dificilă și s-au blocat. Apelul la 112 s-a făcut cu întârziere, iar persoanele nu au anunțat că una dintre ele are entorsă, scrie News.ro.